open-index/open-wikipedia-markdown huggingface dataset:
சூசை

**கேணல் சூசை** என்ற இயக்கப் பெயரால் அறியப்படும் **தில்லையம்பலம் சிவநேசன்** தமிழீழ விடுதலைப் புலிகளின்　கடற்படைப் பிரிவான கடற்புலிகளின் தலைவராக இருந்தவராவார்.

## தனிப்பட்ட வாழ்க்கை
தில்லையம்பலம் சிவநேசன் அக்டோபர் 16,1963   அன்று  யாழ்ப்பாணம் வல்வெட்டித்துறையில் பிறந்தார். இவர் லெப்டினன்ட் சங்கரின் தங்கையான சத்தியாதேவியை மணந்தார். இவர்களுக்கு சிந்து, மதி, சங்கர் என்ற மூன்று குழந்தைகள் இருந்தனர். இவர்களது இளைய பிள்ளையான சங்கர் அதிவேகப் படகு ஒன்றை வெள்ளோட்டத்தில் ஈடுபட்டபோது ஒரு விடுதலைப் புலி உறுப்பினருடன்  18, சூலை, 2007 அன்று மரணமடைந்தார்.
 Soosai did not spend much time with his family due to his duties as head of the Sea Tigers but was very fond of his children. கடற்புலிகளின் தலைவராக கடமையாற்றியதன் காரணமாக சூசை தனது குடும்பத்துடன் அதிக நேரம் செலவிடவில்லை ஆனால் தனது பிள்ளைகளை மிகவும் நேசித்தார். இந்தக் குடும்பம் பெரிய துடுப்பாட்ட இரசிகர்களாகவும், இந்திய துடுப்பாட்ட வீரர் சச்சின் டெண்டுல்கரின் ஆதரவாளர்களாகவும் இருந்தனர். 14, மே, 2009 அன்று, சத்யாதேவியும் அவரது இரண்டு குழந்தைகளும் தமிழ்நாட்டிற்குத் தப்பிச் செல்லும் முயற்சியில் படகில் ஏறி போர் மண்டலத்தை விட்டு வெளியேறினர். சூசை தனது குடும்பத்துடன் தப்பிச் செல்ல மறுத்து, புலிகளுடன் போராடி இறக்க விரும்பினார்.  குடும்பத்தினர் தப்பிச் செல்ல முயன்ற  படகு இலங்கைக் கடற்படையினரால் கடலில் தடுத்து நிறுத்தப்பட்டது.  கடற்படையிடம் சரணடைந்திருந்த கடற்புலியால் சத்யாதேவி சூசையின் மனைவி என அடையாளம் காணப்பட்டார். அவர் தன் குழந்தைகளுடன் தனித்தனியாக காவலில் வைக்கப்பட்டு விசாரணை நடத்தப்பட்டார். அதன் பின்னர் திருக்கோணமலை கடற்படை முகாம் வளாகத்தில் குடும்பத்தினர் தடுத்து வைக்கப்பட்டனர். இதையடுத்து அவர்கள் விடுவிக்கப்பட்டனர். அவர்கள் தற்போது சில அரசாங்க கட்டுப்பாடுகளின் கீழ் திருகோணமலையில் வாழ்கின்றனர். சத்யாதேவி பின்னர் கொழும்பில் வெளியிடப்பட்ட "தி நேஷன்" ஆங்கில வார இதழில் ஒரு நேர்காணலை வழங்கினார், அங்கு அவர் போரின் போது தனது சில அனுபவங்களை விவரித்தார்.

## போராளி வாழ்க்கை
1981 ஆம் ஆண்டு யாழ்ப்பாணப் பொது நூலக எரிக்கப்பட்டதன் பின்னர் சூசை புலிகள் அமைப்பில் இணைந்தார். விடுதலைப் புலிகளின் அசல் 30 உறுப்பினர்களில் இவரும் ஒருவர். கறுப்பு யூலை படுகொலையைத் தொடர்ந்து போர் வெடித்தபோது, வட இந்தியாவில் பயிற்சி பெற்ற புலிகளின் முதல் குழுவில் சூசையும் இடம்பெற்றிருந்தார்.  பின்னர் இவர் யாழ்ப்பாண மாவட்ட தளபதி கேணல் கிட்டுவின் கீழ் வடமராட்சி பகுதி தளபதியாக நியமிக்கப்பட்டார். இவர் இராணுவத்தின் வடமராட்சி ஒப்பரேசன் லிபரேசன் என்ற நடவடிக்கையின் போது இந்த பதவியில் பணியாற்றினார் மற்றும் அதை எதிர்கொள்வதில் முக்கியப் பங்கு வகித்தார்.

1991 ஆம் ஆண்டு ஆரம்பிக்கப்பட்ட கடற்புலிகள் அமைப்பின் விசேட கடற்புலிகளின் கட்டளை அதிகாரியாக இருந்தார். அச்சமயம் கடற்புலிகளின் தலைவராக பணியாறிய "கங்கை அமரன்" இலங்கைக் கடற்படையினருடனான சண்டையின் போது கொல்லப்பட்டதை அடுத்து தலைமைப் பொறுப்பு சூசையிடம் ஒப்படைக்கப்பட்டது. பொட்டு அம்மானுடன் சூசையும் இன்று புலிகளின் மூத்த தளபதிகளுள் ஒருவராக விளங்குகின்றார். இவரை சர்வதேச காவல் துறை (இன்டர்போல்) "பயங்கரவாதி"யாக அறிவித்து  பிடியாணையொன்றை விடுத்துள்ளது.

## மேற்கோள்கள்

பகுப்பு:விடுதலைப் புலிகளின் தலைவர்கள்
பகுப்பு:1963 பிறப்புகள்
பகுப்பு:2009 இறப்புகள்
பொய்யடிமையில்லாத புலவர்

"பொய்யடிமை இல்லாத புலவர்க்கும் அடியேன்" -திருத்தொண்டத் தொகை.

மதுரைத் திருவாலவாயில் நிலைபெற்ற தமிழ்சங்கத்திலிருந்து திருவாலவாயரன் சேவடிக்கே பொருளமைத்து அகப்பொருட் செய்யுட்களைப் பாடிய சங்கப் புலவர்களாகிய கபிலர், பரணர், நக்கீரர் முதலிய 49 புலவர்களும் அவர்களைப் போன்று பொய்ப்பொருட்களுக்கு அடிப்படாது மெய்ப்பொருளாகிய இறைவனுக்கே அடித்தொண்டு செய்யும் இயல்புடைய புலவர்கள் பலரும் **பொய்யடிமை இல்லாத புலவர்கள்** எனப் போற்றப்பெறுவர்.

## நுண் பொருள்
தம் நுண்மான் நுழைபுலத்தால் மெய்ப்பொருட்காட்சி பெற்ற திறவோர் நாக்கொண்டு மானிடம்பானது தாம்கண்ட மெய்ப்பொருட்காட்சியையே பாடுவர் பதினோராம் திருமுறையிலுள்ள அருட்பாக்கள் சிலவற்றை பாடிய கபிலர், பரணர், நக்கீரர் ஆதிய சான்றோர்கள் அத்தகையர்.

## உசாத்துணைகள்
#பெரிய புராணம் வசனம் - சிவதொண்டன் சபை, யாழ்ப்பாணம்

பகுப்பு:தொகையடியார்கள்
பாரிமுனை

thumb|left|200px|இ.ஐ.டி.பாரி தலைமையகம்
thumb|273x273px|'''பாரிமுனை செல்லும் சாலை'''

**பாரிமுனை** சென்னை மாந‌க‌ரின் முக்கியமான‌ வ‌ர்த்தக‌/வ‌ணிக‌ மைய‌மாகும். பாரிமுனை, வட சென்னையில் உள்ளது. சென்னையின் வ‌ட‌க்குக் க‌டற்க‌ரை சாலையும், நே.சு.ச.போஸ் சாலையும் ச‌ந்திக்குமிட‌த்தில் அமைந்துள்ள‌து பாரிமுனை. சென்னைத் துறைமுக‌த்தின் அருகில் அமைந்துள்ள‌ இப்ப‌குதி, ஆங்கிலேய‌ வர்த்த‌க‌ரான‌ திரு. தாம‌ஸ் பாரி என்ப‌வ‌ருக்குப்பின் இப்பெய‌ர் பெற்ற‌து. இவர், 1788 ஆம் ஆண்டு சூலை 17ல் இ. ஐ. டி. பாரி (இந்தியா) லிமிடெட், என்கின்ற‌ நிறுவ‌ன‌த்தை இவ்விட‌த்தில் துவ‌க்கினார்.. இன்றுமுள்ள‌ இந்நிறுவ‌ன‌த்தின் த‌லைமை அலுவலகம், பாரிமுனையில் இருக்கின்ற‌து. மேலும், பாரிமுனையில் ஏராள‌மான‌ ம‌ற்ற‌ நிறுவ‌ன‌ங்களின் அலுவ‌லக‌ங்க‌ளும், க‌டைக‌ளும் உள்ள‌ன. ஆங்கிலேயர்களின் ஆட்சிக் காலத்தில் உருவாக்கப்பட்ட இப்பகுதியில் பழமை வாய்ந்த கட்டிடங்கள் நிறைய உள்ளன. சென்னை உயர் நீதிமன்றம் பாரிமுனையில் அமைந்துள்ள‌து. பாரிமுனையின் த‌பால் குறியீட்டு எண் 600001.

## மேற்கோள்கள்

﻿

பகுப்பு:சென்னை சுற்றுப் பகுதிகள்
பகுப்பு:சென்னை மாவட்டத்திலுள்ள ஊர்களும் நகரங்களும்
## வெளி இணைப்புகள்
இ.ஐ.டி.பாரி
டோரிஸ் லெசிங்

**டோரிஸ் லெசிங்** (*Doris Lessing*) பிரித்தானிய புதின, நாடக எழுத்தாளர். ஈரானில் கெர்மன்ழ்சா என்னும் இடத்தில் அக்டோபர் 22, 1919  ஆம் நாள் பிறந்தார். இவ்வாங்கிலேயர் 2007 ஆம் ஆண்டிற்கான இலக்கிய நோபல் பரிசைப் பெற்றார். பிரித்தானிய அரசின் உயர் பெருமைப்பட்டங்களாகிய CH "மாண்பின் இணையர்", OBE  "பிரித்தானிய பேரரசின் வரிசையர்" முதலிய பட்டங்களைப் பெற்றவர். பிறந்தபொழுது இவருடைய பெயர் *டோரிஸ் மே டெய்லர*் (Doris May Tayler) என்பதாகும். இவர் எழுதிய த கோல்டன் நோட்புக் என்னும் புதினம் புகழ்பெற்றது.

இவர் உடல்நலக்குறைவு காரணமாக 2013 நவம்பர் 17 அன்று அவரது இல்லத்தில் உயிரிழந்தார்.

## பரிசுகள்
* சொமர்செட் மாம் பரிசு (Somerset Maugham Award) (1954)
* பலெர்மோ பரிசி (Palermo Prize) (1987)
* பிரிமியோ இண்டர்நாழ்சனாலெ மொண்டெயோ (Premio Internazionale Mondello) (1987)
* இலக்கிய நோபல் பரிசு (2007)

## மேற்கோள்கள்

## வெளி இணைப்புகள்
* Doris Lessing homepage created by Jan Hanford
* Profile and overview of works  in Bookmarks magazine
* Doris Lessing on MySpace
* Audio Interviews with Doris Lessing by Don Swaim of CBS Radio - RealAudio 
* Joyce Carol Oates on Doris Lessing
* 1988, 1992 audio interview with Doris Lessing  by Don Swaim
* Doris Lessing's papers at the Harry Ransom Humanities Research Center at the University of Texas at Austin 

பகுப்பு:ஆங்கில எழுத்தாளர்கள்
பகுப்பு:நோபல் இலக்கியப் பரிசு பெற்றவர்கள்
பகுப்பு:பிரித்தானிய எழுத்தாளர்கள்
பகுப்பு:1919 பிறப்புகள்
பகுப்பு:2013 இறப்புகள்
பகுப்பு:நோபல் பரிசு பெற்ற பிரித்தானியர்கள்
பகுப்பு:நோபல் பரிசு பெற்ற பெண்கள்
கேப் வர்டி

**கேப் வர்டி** (*Cape Verde*,  (போர்த்துக்கீசம்: *Cabo Verde*, **கபு வர்டி**) ஆபிரிக்கக் கண்டத்தின் மேற்குக் கரைக்கு அப்பால் வட அட்லாண்டிக் பெருங்கடலில் மக்ரோனேசிய சூழல் வலயத்தில் அமைந்துள்ள பல தீவுக்கூட்டங்களைக் கொண்ட ஒரு குடியரசாகும். தொலெமி போன்றோரது பண்டைய உலக வரைப்படங்களின் மத்திய புவி நெடுங்கோடு  இத்தீவுகளின் ஊடாக  சென்றாலும், மக்கள் குடியேற்றமேதுமற்றிருந்த இத்தீவுகள் போர்த்துக்கேயரால் 15 ஆம் நூற்றாண்டில் கண்டுபிடிக்கப்பட்ட பின்பே குடியேற்றப்பட்டது. இந்நாடு ஆபிரிக்காவின் கடைமேற்குப் புள்ளியான செனகலின் பசுமை முனையின் போர்த்துக்கேய மொழிப் பெயரான கபு வர்டி எனப் பெயரிடப்பட்டது.

பகுப்பு:மேற்கு ஆப்பிரிக்க நாடுகள்

பகுப்பு:தீவு நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்
சித்தத்தைச் சிவன்பாலே வைத்தார்

"சித்ததைச் சிவன்பாலே வைத்தார்க்கும் மடியேன்" - திருத்தொண்டத் தொகை.

:உத்தமனத்து அறம் பொருள் இன்பமோடு இயல் தெரிந்து 
:வித்தகானத்து தொருவழிக் கொண்டு விளங்ளச் சென்னி
:மத்தம்வைத் திருப்பாதக் கமலமலரடிக் கீழ்ச்
:சித்தம் வைத்தாரென்பர் வீடு பேறெய்திய செல்வர்களே - திருத்தோண்டத் திருவந்தாதி.

முதலிய ஐந்தொழில் செய்யும் பிரமன் முதலிய ஐம்பெருங் கடவுளர்களும் இருக்கும் ஐவகை தாமரைப் பீடங்களுடைய பதவிகளைக் கடந்து அட்டாங்க யோகத்துள் இயமம், நியமம், ஆசனம், பிராணாயாமம், பிரத்தியாகாரம் என்னும் ஐந்திணையும் பயின்று சித்தத்தை நிறுத்துதலினாலே சிவத்தினிடத்தே நிலைபெற்ற சித்தத்தையுடையவர்கள் **சித்தத்தைச் சிவன்பாலே வைத்தவர்கள்** எனப் போற்றப்படுவர். இவர்கள் வேத காரணங்களாகிய அம்பலவர் திருவடித் தொண்டின் வழிநின்று அம்முதல்வரை அடைந்தவராவர்.

::::**திருத்தொண்டர் புராணசாரம்**
:பாரணவும் அந்தக்கரணம் ஒன்றும்
::படராமே நடுநாடிபயிலும் நாதம்
:காரண பங்கயன் முதலாம் ஐவர் வாழ்வும்
::கழியுநெறி வழிபடவும் கருதி மேலைப்
:பூரணமெய்ப் பரஞ்சோதி பொலிவு நோக்கி
::புணந்தணைந்த சிவானுபோக மேவும்
:சீரணவும் அவரன்றே எம்மை ஆளும்
::சித்ததைச் சிவன்பாலே வைத்துளாரே

## நுண்பொருள்
தொண்டரின் பெருஞ்சீர் சிவயோகத்திற் பொருந்தி சிவசிந்தனையினாராயிருத்தல்.

:காரண பங்கயம் ஐந்தின் கடவுளர்தம் பதம் கடந்து
:பூரண மெய்ப் பரஞ்சோதி பொலிந்திலங்கு நாதாந்தத்
:தாரணையால் சிவத்தடைந்த சிவத்தார் தனி மன்றுள்
:ஆரண காரணக் கூத்தர் அடித்தொண்டின் வழியடைந்தார் - *பெரியபுராணம்*
## மேற்கோள்கள்

## உசாத்துணைகள்
#பெரிய புராணம் வசனம் - சிவதொண்டன் சபை, யாழ்ப்பாணம்

பகுப்பு:தொகையடியார்கள்
நோர்ட்டன் ஆண்டிவைரஸ்

சைமண்டெக் நிறுவனத்தின் தயாரிப்பான **நோர்ட்டன் ஆண்டிவைரஸ்** அல்லது **நார்ட்டன் ஆண்டிவரைஸ்** என்றழைக்கப்படும் நச்சுநிரல் தடுப்பி உலகில் பெருமளவில் பாவிக்கப்படும் நச்சுநிரலெதிரி மென்பொருட்களில் ஒன்றாகும். நோர்ட்டான் ஆண்டிவைரஸ் தனியாகவும் நோர்ட்டன் இண்டநெட் செக்கியூரிட்டி மற்றும் நோர்ட்டன் சிஸ்டம் வேர்க்ஸ் (நார்ட்டன் சிஸ்டம் ஓர்க்ஸ்) உடன் சேர்த்தும் விநியோகிக்கப்படுகின்றது. இது தவிர பெரிய வலையமைப்புக்களை இலக்கு வைத்து தயாரிக்கப்பட்ட நோர்ட்டன் காப்ரேட் எடிசன் மென்பொருளும் அடங்கும். இந்தக் பெருநிறுவன மென்பொருள் வெளியீட்டைத் தனியாகவும் நிறுவிக்கொள்ளலாம். நோர்ட்டான் நச்சுநிரற் தடுப்பி மென்பொருட்களுள் இலவசமாகக் கிடைக்கும் நோர்ட்டன் செக்கியூரிட்டி ஸ்கான் தவிர எல்லாம் நிகழ்நிலையில் நச்சுநிரல்களைத் தடுக்கும் வசதி வாய்ந்ததாகும்.

## வரலாறு
1990 இல் இருந்து 100 மில்லியனுக்கும் அதிகமானவர்கள் நோர்ட்டன் அன்ரிவைரஸ் மென்பொருட்களை அதிகாரப்பூர்வமாகப் பாவித்துள்ளனர். 1994 இல் மைக்ரோசாப்ட் டாஸ் இயங்குதளத்துடன் விநியோகிக்கப்பட்ட மைக்ரோசாப்ட் ஆண்டிவைரஸ் மென்பொருளை உருவாக்கிய சென்டரல் பாயிண்ட் சாப்ட்வேரை உள்வாங்கிக் கொண்டது. 

## நோர்ட்டன் ஆண்டிவைரஸ் 2008
குறிப்பு நோர்ட்டான் ஆண்டிவைரஸ் 2008 மற்றும் நோர்ட்டான் இண்டநெட் செக்கியூரிட்டி ஆகியவற்றில் வைரஸ் மேம்படுத்தல்கள் இதன் முன்னைய பதிப்புகளிலும் வேறானவை. 

## வைரஸ் வரைவிலக்கணம்
சைமண்டெக்கின் நிகழ்நிலை மேம்படுத்தல் (லைவ் அப்டேட்) ஊடாக சைமண்டெக் வைரஸ் வரைவிலக்கணங்கள் மேம்படுத்தப்படும். 2 அக்டோபர் 2007 வரை 73, 701 வைரஸ்கள் அறியப்படுகின்றது. இவ்வாறாக இணையமூடாக மேம்படுத்தல்களைப் பெறுவதற்கு உரிய அங்கத்துவம் இருத்தல் வேண்டும் பொதுவாக ஒருவருடத்திற்கும் கணினித் தயாரிப்பாளர்களூடாக விநியோகிக்கப்படும் பிரதி ஆனது 90 நாட்களிற்கும் வேலைசெய்யும். ஒரு பயனரின் அங்கத்துவம் முடிவடைந்ததும் அதிகாரப்பூர்வமாக வைரஸ் மேம்படுத்தலகளை மேற்கொள்ளவியலாது எனினும் கணினியின் நாளைப் பின்போடுவதன் மூலம் இணையத்தளத்தில் இருந்து பதிவிறக்கிய மேம்படுத்தல்கள் ஊடாக மேம்படுத்தல்களை மேற்கொள்ளலாம். எவ்வாறெனினும் அங்கத்துவம் முடிவடந்தாலும் நிரலில் உள்ள பிழைகளை சரிசெய்யும் பச்களை பெற்றுக்கொள்ளலாம். 

இதன் காப்பரேட் எடிசன் ஆனது வாங்கி வழங்கி (கிளையண்ட் - சேவர்) தத்துவத்தில் இயங்குகின்றது. இதில் எல்லாக் கணினிகளிலும் நிகழ்நிலை மேம்படுத்தல்கள் நிறுவப்பட்டிராதெனினும் அதனுடன் இணைக்கப்பட்ட வழங்கி (சேவர்) ஊடாக மேம்படுதிக் கொள்ளும். இவ்வாறான சேவர் மாத்திரமே சைமண்டெக்கின் இணையத்தளத்தூடாக மேம்படுத்தல்களை மேற்கொள்ளும். இதன் மூலமாக ஒரு வலையமைப்பில் நூற்றுக்கணக்கான கணினிகள் ஒரே மேம்படுத்தல்களை மேற்கொள்ளாமல் ஒரு மேம்படுத்தலை மேற்கொள்வதன் மூலம் இணைய இணைப்பை வினைத்திறனாகப் பயன்படுத்துவதோடு அந்த வழங்கியில் இருந்த ஒவ்வொரு கணினிக்கும் செல்லாமல் வரும் சிக்கல்களை கம்பியூட்டர் மனேஜ்மண்ட் கன்சோல் ஊடாகச் செய்யவியலும். 

## போட்டி
நோர்ட்டன் ஆண்டிவைரஸ் கணினி வைரஸ்களை மாத்திரம் அன்றி கெட்டமென்பொருட்கல்ளான , ஒற்றுமென்பொருள் (ஸ்பைவேர்) மற்றும் விளம்பரமென்பொருள் (அட்வேர்) போன்றவற்றையும் நீக்கப் பாடுபடுகின்றது. இது இலவச மென்பொருட்களான ஒற்றுமென்பொருட்களைத் தானியங்கி முறையில் தேடி அழிக்கும் எனப் பொருள்படும் ஸ்பைபாட் சேச் ஆண்ட் டிஸ்றோய் போன்ற மென்பொருட்களுடன் போட்டியிடுகின்றது.

## உசாத்துணைகள்




பகுப்பு:கணினி பாதுகாப்பு
பகுப்பு:கணினி நச்சுநிரல்
பகுப்பு:தனியுடைமை மென்பொருட்கள்
கேமன் தீவுகள்

**கேமன் தீவுகள்** கரிபியக் கடலில் அமைந்துள்ள பிரித்தானிய கடல்கடந்த ஆட்சிப் பகுதியாகும். இதில் கிராண்ட் கேமன், கேமன் பிரக், லிட்டில் கேமன் என்ற மூன்றுத் தீவுகள் அமைந்துள்ளன. இங்கு  கடல்கடந்த நிறுவனங்களுக்காக வரிவிலக்கு அளிக்கப்படுவதால் வெளிநாட்டு முதலீடுகள் அதிகமாக உள்ளது. ஆழ் நீச்சல் சுற்றுலாவிற்கு பிரசித்தமான இடமாகும்.

## மேற்கோள்கள்

பகுப்பு:பிரித்தானிய கடல்கடந்த மண்டலங்கள்
பகுப்பு:கரிபியன் நாடுகள்
லூசியானோ பாவ்ராட்டி

**<big>லூச்சியானோ பாவ்ராட்டி</big>** (ஆங்கிலம்: Luciano Pavarotti) (அக்டோபர் 12, 1935 - செப்டம்பர் 6, 2007) புகழ்பெற்ற ஆப்பரா பாடகர். இத்தாலியைச் சேர்ந்த இவர் ஆங்கிலத்தில் 'டெனர்' (C3-A4) என்று அழைக்கப்படும் ஒருவகை மித ஸ்தாயியில் பாடியதற்காக அறியப்படுகிறார்.

## வெளி இணைப்புகள்
* லூச்சியானோ பாவ்ராட்டி இணையத்தளம் 
* அனைத்துலக திரைப்படத் தரவுத்தளத்தில் இவரது பக்கம்

பகுப்பு:இசைக் கலைஞர்கள்
பகுப்பு:1935 பிறப்புகள்
பகுப்பு:2007 இறப்புகள்
பகுப்பு:கிராமி விருது வென்றவர்கள்
முகடு (கணிதம்)

கணிதம் மற்றும் புள்ளியியலில், தரவின் **முகடு** அல்லது **ஆகாரம்** (*mode*) என்பது அத்தரவில் அடிக்கடி காணப்படும் மதிப்பாகும். கூட்டுச் சராசரி, இடைநிலையளவு போன்று இதுவும் ஒரு மையப்போக்கு அளவையாகும். ஒரு தரவின் தன்மையைப் பிரதிபலிக்கும் தனி மதிப்புகளான மையப்போக்கு அளவைகளில் ஒன்றாக முகடு இருந்தாலும் அது கணிக்கப்படும் முறையால் துல்லியமான அளவையாகக் கொள்ள முடியாது. எனினும் இது எளிதாகக் கணிக்கக் கூடிய ஒரு மையப்போக்கு அளவையாகும்.
thumb|முகடு
இயற்பியலில் முகடு என்பது அதிர்வின் மையப் புள்ளிக்கு மேலே இருப்பனவாகும்

இயல்நிலைப் பரவலில் கூட்டுச் சராசரி, இடைநிலையளவு, முகடு மூன்றும் ஒரேயளவாக இருக்கும். ஆனால் அதிகளவு கோட்டமுடையப் பரவலில் (skewed distribution) இவை மூன்றும் வெவ்வேறு மதிப்புகளாக இருக்கும்.

ஒரு தரவிற்கு ஒரேயொரு முகடு மட்டுமே இருக்கும் என்றில்லை. ஏனென்றால் சமமான அளவில் அதிகமாக காணப்படும் மதிப்புகள் ஒன்றுக்கும் மேற்பட்டதாக அத்தரவில் இருக்கலாம். தரவு நிகழ்வெண் பரவலாக இருந்தால் சமமான மிக அதிகமான நிகழ்வெண் கொண்ட மதிப்புகள் ஒன்றுக்கும் மேற்பட்டு இருக்கலாம். சில சமயங்களில் பரவலின் சமவாய்ப்பு மாறியின் அனைத்து மதிப்புகளுமே இவ்வாறு சம நிகழ்வெண் கொண்டிருக்கலாம். ஒரேயொரு முகடுடைய தரவு *ஒரு முகட்டுத் தரவு* என்றும் இரு முகடுகளையுடைய தரவு *இரு முகட்டுத் தரவு* என்றும் இரண்டுக்கும் மேற்பட்ட முகடுகளையுடைய தரவு *பல முகட்டுத் தரவு* என்றும் அழைக்கப்படும்.

## எடுத்துக்காட்டுகள்
முகடு காணப்பட வேண்டிய தரவுகளின் வெவ்வேறுவித அமைப்புகளைப் பொறுத்து காணும் முறைகள் மாறுபடும்.
;சீர்படா தரவு
*[1, 3, 6, 6, 6, 6, 7, 7, 12, 12, 17] -இத்தரவில் ஏனைய மதிப்புகளை விட 6 அதிகமாக 4 முறை காணப்படுவதால்  முகடு = **6**. இத்தரவு ஒருமுகட்டுத் தரவு.
*[1, 1, 2, 4, 4] -இத்தரவில் 1, 4 சமமாக 2 முறைகள் காணப்படுவதால் முகடுகள் **1,** **4.** இத்தரவு இருமுகட்டுத் தரவு.

;தனித்த தொகுப்பாக்கத் தரவு

 இத்தரவின் உயர்ந்தபட்ச நிகழ்வெண் 11. இதற்குரிய x இன் மதிப்பு **3** தரவின் முகடாகும்.

;தொடர் நிகழ்வெண் பரவல் (தொடர் தொகுப்பாக்கத் தரவு)

**முகடு** =  l + \frac{f_1 - f_0}{2f_1 - (f_0 + f_2)} \times c 

* l   = முகடு பிரிவு இடைவெளியின் கீழ்வரம்பு
*f_1 = முகடு பிரிவு இடைவெளிக்கான நிகழ்வெண்
*f_0 =முகடு பிரிவு இடைவெளிக்கு முந்திய இடைவெளிக்கான நிகழ்வெண்
*f_2 =முகடு பிரிவு இடைவெளிக்கு பிந்திய இடைவெளிக்கான நிகழ்வெண்
*c = பிரிவு இடைவெளிகளின் நீளம்

## ஆதாரங்கள்
*வணிகக் கணிதம், மேல் நிலை - முதலாம் ஆண்டு, தமிழ் நாட்டுப் பாடநூல் கழகம், சென்னை  பக்கம்-298, 303.

## வெளி இணைப்புகள்
*Weisstein, Eric W. "Mode." From MathWorld—A Wolfram Web Resource. http://mathworld.wolfram.com/Mode.html

பகுப்பு:சராசரிகள்
பகுப்பு:இயற்பியல்
பகுப்பு:அலை இயக்கவியல்
வள்ளுவர்

அரசனின் ஆணையை முரசு அறைந்து அறிவிப்பவன் **வள்ளுவன்** என்னும் செய்தியைக் கம்பர் குறிப்பிடுகிறார். 

காலத்தைக் கணிக்கும் வல்லுனரை தமிழகத்தில் உள்ள காமங்களில்(கிராமங்களில்) வள்ளுவர் என்றழைப்பர். இவர்கள், கணியர்களைப் போலவே சோதிடம் மற்றும் வானியல் முதலிய கலைகளில் தேர்ச்சிப் பெற்றவர்களாவர். இவர்கள், காலத்தைக் கணிப்பது, நிமித்தம் பார்ப்பது, மழைவருவதைக் கணிப்பது, திருமணத்திற்கு நாள் மற்றும் பொருத்தம் பார்ப்பது, ஒரு குடும்பத்தில் அல்லது ஊரில் நடைபெறும் நல்ல காரியங்கள் கெட்ட காரியங்களுக்கு நேரம் காலம் கணித்துத் தருவது, கணி கேட்டு வருபவர்களுக்கு கணி சொல்வது முதலியவற்றைச் செய்பவர்கள்.

## பழக்கவழக்கங்கள்
கலைகள்(அறிவியல்) என்பது மானிட இனத்தின் நன்மைக்குப் பயன்படும் நோக்கத்துடன் கண்டுபிடித்து வளர்க்கப்படுபவை என்பதை உணர்ந்தறிந்த சித்தர்கள், அதன் மூலம் தாங்கள் செய்யும் நன்மையின் மூலம் பயன்பெறும் மக்களிடம் கட்டணம் வாங்கவில்லை. பயன்பெற்றவரே முன்வந்து அவரால் முடிந்தளவு பொருள்(பணம்) அல்லது தானியம் கொடுப்பர். இதற்கு, காணிக்கை என்று பெயர். இவ்வாறு முற்காலங்களில், மக்களுக்கு இலவசமாகத் தீர்வுகளைத் தந்த சித்தர்களைப் போல, வள்ளுவர், வைத்தியர், பூசாரி(குறிசொல்லுபவர்), நாடி சோதிடர் முதலியவர் தாங்கள் கற்றறிந்த கலைகள் மூலம் மக்களுக்குச் செய்யும் நன்மைகளுக்கு கட்டணம் வாங்கும் பழக்கம் முன்னாட்களில் இல்லை. காணிக்கை கொடுக்கும் வழக்கம் மட்டுமே இருந்தது. ஆனால், தற்காலத்தில் சிலர் இக்கலைகள் மூலம் செய்யும் நன்மைக்கு கட்டணம் வாங்கும் வழக்கம் உள்ளது.

## இவற்றையும் பார்க்கவும்
* கணியர்
* திருவள்ளுவர்
## மேற்கோள்

பகுப்பு:சங்க காலச் சமூகம்
கிறிஸ்துமசு தீவு

**கிறிஸ்துமஸ் தீவு ஆட்சிப்பகுதி** (*Territory of Christmas Island*) இந்தியப் பெருங்கடலில் அமைந்துள்ள அவுஸ்திரேலியாவின் ஒரு சிறிய ஆட்சிப்பகுதியாகும். இது பேர்த் நகரிலிருந்து 2600&nbsp;கி.மீ. (1600&nbsp;மைல்) வடமேற்கிலும் ஜாகார்த்தா நகரிலிருந்து 500&nbsp;கி.மீ. (300 மைல்) தெற்காகவும் அமைந்துள்ளது. இங்கு காணப்படும் சில குடியேற்றங்களில் சுமார் 1600 பேர் வரை வசிக்கின்றனர். இங்கு காணப்படும் புவியியல் இயற்கை அமைப்பு ஆய்வாளர்களின் கவனத்தை ஈர்த்ததாகும். இத்தீவிற்கே உரிய பல உயிரினங்கள் காணப்படுகின்றன. கனிய அகழ்வு இத்தீவின் முக்கிய தொழிற்துறையாக விளங்கி வந்தது. இத்தீவின் மொத்த 135 சதுர கிலோமீட்டர் (52&nbsp;சது&nbsp;மை) பரப்பில் 65% மழைக்காடுகளாகக் காணப்படுகின்றது.

## வரலாறு
1643 ஆம் ஆண்டில் பிரித்தானியக் கிழக்கிந்தியக் கம்பனியைச் சேர்ந்த *ரோயல் மேரி* கப்பலின் தலைவன் கப்டன் வில்லியம் மைனர்சு என்பவர் கிறிஸ்துமசு நாளில் இத்தீவைக் கடந்த போது கிறிஸ்துமசு தீவு எனப் பெயரிட்டார். 1666 ஆம் ஆண்டில் இத்தீவின் வரைபடம் டச்சு நிலப்பட வரைஞர் பீட்டர் கூஸ் என்பவரால் வெளியிடப்பட்ட நிலவரைபடத்தில் வெளியிடப்பட்டது. கூஸ் இத்தீவுக்கு *மோனி* எனப் பெயரிட்டார். இப்பெயர்க்காரணம் பற்றி தெளிவான தகவல்கள் இல்லை. மார்ச் 1688 இல் பிரித்தானியக் கடற்படையைச் சேர்ந்த *சிக்னெட்* கப்பலைச் சேர்ந்த வில்லியம் டேம்பியர் என்பவர் இத்தீவைச் சுற்று வந்ததற்கான பதிவுகள் கிடைக்கப்பட்டன. எவரும் இத்தீவில் வசிப்பதாக அவர் காணவில்லை. டேம்பியரின் கப்பலில் பணியாற்றிய இரு மாலுமிகள் இத்தீவில் முதன் முதலில் இறங்கிய மனிதர்களுக்கான பதிவுகள் கிடைக்கப்பட்டுள்ளன. டானியல் பீக்மன் என்பவர் பின்னர் சென்றதற்கான பதிவுகள் அவரது 1718 ஆம் ஆண்டு வெளியிடப்பட்ட போர்ணியோ தீவுக்கான அவரது பயண நூலில் உள்ளன.

## தேங்காய் நண்டு
இந்த தீவில் அரியவை உயிரினங்கள் அதிகமாக காணப்படுகின்றது. இவற்றில் தேங்காய் நண்டு பிரசித்தி பெற்றதாகும். இந்த வகை நண்டுகள்  3 அடிகள் நீளத்துடன், 4 கிலோ எடைகள் கொண்டதாக உள்ளது. இது தன் ஒரு காலால் ஒரு தேங்காயை உடைக்கும் திறன் படைத்ததாக உள்ளது.

## மேற்கோள்கள்

பகுப்பு:ஆஸ்திரேலியத் தீவுகள்
பகுப்பு:ஆத்திரேலிய மாநிலங்களும் பிரதேசங்களும்
பகுப்பு:இந்தியப் பெருங்கடலின் தீவுகள்
கூட்டுச்சராசரி

கணிதம் மற்றும் புள்ளியியலில், **கூட்டுச்சராசரி** (*Arithmetic mean*) என்பது எடுத்துக்கொள்ளப்பட்ட எண்களின் தொகுப்பில், சமபங்கீட்டு முறையில் காணப்பட்ட நடுநிலை எண்ணைக் குறிப்பதாகும். பெருக்கற் சராசரி, இசைச்சராசரி போன்ற பிற சராசரிகளிலிருந்து வேறுபடுத்திக் காட்டுவதற்காக இச்சராசரி கூட்டுச் சராசரி என்று அழைக்கப்படுகிறது. ஒரு தொகுப்பின் கூட்டுச்சராசரி அத்தொகுப்பிலுள்ள எல்லா எண்களின் கூட்டுத்தொகையை அத்தொகுப்பிலுள்ள மொத்த எண்களின் எண்ணிக்கையால் வகுக்கக் கிடைக்கிறது.

கூட்டுச்சராசரி = இராசிகளின் கூட்டுத்தொகை / இராசிகளின் எண்ணிக்கை

கூட்டுச்சராசரி என்பது, மிக குறைந்த இராசியை விடப் பெரியதாகவும், மிக அதிகமான இராசியை விடப் சிறியதாகவும் இருக்கும். வீச்சு அதிகமாக உள்ள தொகுப்பின் கூட்டுச்சராசரி அத்தொகுப்பின் சரியான நடுமதிப்பாக இருக்காது.

## வரையறை

\{a_1,\ldots,a_n\} என்ற தரவின் கூட்டுச் சராசரி  A, பின்வருமாறு வரையறுக்கப்படுகிறது:

:A:=\frac{1}{n}\sum_{i=1}^{n} a_i.

இது எடுத்துக்கொள்ளப்பட்ட தரவு முழுமைத்தொகுதி எனில் முழுமைத்தொகுதி சராசரி எனவும், தரவு மாதிரித் தரவு எனில் மாதிரிச் சராசரி எனவும் அழைக்கப்படுகிறது. மாறியின் மீது ஒரு கோடிடப்பட்டுக் (\bar{x}) குறிக்கப்படுகிறது.

## பண்புகள்

கூட்டுச்சராசரியின் பண்புகள் அதனை மிகவும் பயனுள்ள மைய நோக்கு அளவுகளில் ஒன்றாக ஆக்குகின்றன.

*x_1,\dotsc,x_n ஆகிய எண்களின் கூட்டுச்சராசரி *X* எனில்:  
:(x_1-X) + \dotsb + (x_n-X) = 0.

x_i-X என்பது x_i இலிருந்து சராசரி X இன் தொலைவைத் தருவதால், சராசரிக்கு இடதுபுறம் அமைந்துள்ள எண்கள், வலப்புறம் அமைந்துள்ள எண்களுடன் சமநிலைப்படுத்தப்படுகின்றன என இப்பண்பைக் கூறலாம்.

*x_1,\dotsc,x_n ஆகிய எண்களின் மதிப்பினைக் ஒரே எண் *X* ஆல் குறிப்பதற்கு கூட்டுச்சராசரிதான் சரியான தேர்வாக அமையும்.
* இயல்நிலைப் பரவலின் கூட்டுச்சராசரி அப்பரவலின் இடைநிலையளவு, முகடு இரண்டிற்கும் சமமாக இருக்கும்.

## மேற்கோள்கள்

பகுப்பு:சராசரிகள்
ஆக்கபூர்வமாகப் பிணக்குகளைத் தீர்ப்பதற்கான பேர்கோப் ஆய்வுநிலையம்

**முரண்பாட்டுக் கற்கைகளுக்கான பேர்கோப் ஆய்வுநிலையம்** 1993 ஆம் ஆண்டு முரண்பாடு ஆய்வுகளுக்கான பேர்கோப் நிலையத்தினரால் சமூக அரசியற் பிரச்சினைகளை ஆக்கபூர்வமான நடைமுறைகள் மூலம் தீர்ப்பதற்காக உருவாக்கப்பட்டது.

இனம் மற்றும் அரசியல் பிணக்குகளுக்குத் தீர்வு காண, கருத்தியல் கொள்கைக்கும் நடைமுறை நிலைப்பாட்டுக்கும் இடைப்பட்ட ஒரு நிலையை எய்தி அணுகுவது ஆய்வுமையத்தின் குறிக்கோள் ஆகும். இந்நிலையத்தினூடாகச் செய்யப்படும் ஆய்வுகள் ஊடாக முரண்பாட்டில் இருந்து நீங்குவதற்கான எண்ணக்கருக்கள், வழங்கள், கருவிகள் வழங்குகின்றன. இந்த அமைபின் இலட்சியமானது சமானத்தைக் கட்டிக்காப்பதற்கு உதவுவதுடன் அதுபோன்ற வேலைத்திட்டங்களுக்கு ஆதரவளிப்பதும் ஆகும்.

இவ்வமைப்பின் கற்கைகளுள் பிரதானமானவை எவ்வாறு முரண்பாடு ஒன்றில் இருந்து சமாதானத்தை உருவாக்குவதாகும். இதற்காக சமூகத்தில் எவ்வாறான தூண்டுதல்களை உருவாக்க வேணடும் போன்ற விடயங்களை ஆய்வுசெய்வதாகும். அத்துடன் அரசியற் சக்திகள், மக்கள் குழுக்கள், அரசு அல்லாத சக்திகள் (Non state Actors) போன்றவை எவ்வாறு சிக்கலான இவ்விடயத்திற்கு ஆக்கபூர்வமாகப் பங்களிக்கலாம் என்பதேயாகும்.

## இலங்கை அலுவலகம்
இலங்கை அரசின் அழைப்பின் பேரில் இவ்வலுவலகம் ஆனது 2001 ஆம் ஆண்டு ஜூலை மாதம் உருவாக்கப்பட்டது. இலங்கை அரசு விடுதலைப் புலிகள் பல்வேறு பட்ட சமாதானப் பேச்சுவார்தைகளுக்கமைய பல்வேறு மாற்றங்களை இந்த அமைப்பு ஏற்படுத்திக் கொண்டது. இலங்கையில் இந்த அமைப்பிற்கு வெளிநாட்டு அலுவல்களுக்கான சுவிஸ் சமஷ்டி அமைப்பு, ஜேர்மனியின் பொருளாதார விருத்தி மற்றும் கூட்டுறவு அமைச்சு, ஜேர்மன் தொழில்நுட்ப ஒத்துழைப்பு ஆகிய அமைப்புகள் அனுசரணை வழங்குகின்றன.

## வெளியிணைப்புகள்
*முரண்பாட்டுக் கற்கைகளுக்கான பேர்கொப் ஆய்வு நிலையம் அதிகாரப்பூர்வத்தளம் 
* முரண்பாட்டுக் கற்கைகளுக்கான பேர்கொப் ஆய்வு நிலையம்  இலங்கைக் கிளையின் அதிகாரப்பூர்வத்தளம்   

## உசாத்துணைகள்




பகுப்பு:அமைப்புகள்
பகுப்பு:முரண்பாட்டியல்
அருந்ததி

**அருந்ததி** (*Arundhati*) என்பது பின்வருவனவற்றுள் ஏதாவது ஒன்றைக் குறிக்கக்கூடும்.

* அருந்ததி - வசிட்டரின் மனைவி 
* அருந்ததி (விண்மீன்)
* அருந்ததி (நடிகை)
* அருந்ததி ராய் - எழுத்தாளர்
* அருந்ததி சிறீரங்கநாதன் - ஈழத்து கருநாடக, மெல்லிசைப் பாடகர்

## வேறு
* அருந்ததியர் - தலித் இனத்தின் ஒரு பிரிவு
* அருந்ததி (1943 திரைப்படம்)
* அருந்ததி (2009 திரைப்படம்), தெலுங்குத் திரைப்படம்
* அருந்ததி பார்த்தல் - சைவத் திருமணச் சடங்கு

----
ஆஸ்திரேலிய அண்டார்க்டிக் மண்டலம்

[thumb|[டேவிஸ் நிலையம்]]
**ஆஸ்திரேலிய அண்டார்க்டிக் மண்டலம்** (, **AAT**) என்பது அண்டார்க்டிக்காவில் ஆஸ்திரேலியாவினால் உரிமை கோரப்பட்ட பிரதேசம் ஆகும். இதுவே அக்கண்டத்தில் நாடொன்றினால் உரிமை கோரப்பட்ட மிகப் பெரிய பிரதேசம் ஆகும்.

இது தென் அகலாங்கு 60°க்கு தெற்காகவும், கிழக்கு நெட்டாங்குகள் 44°38' க்கும் 160° க்கும் இடையில் அமைந்துள்ள அனைத்துத் தீவுகளையும் பிரதேசங்களையும் அடக்கியுள்ளது. இப்பிரதேசத்தின் மேற்கு மற்றும் கிழக்குப் பகுதிகளைப் பிரிக்கும் அடேலி நிலம் ஆஸ்திரேலியப் பிரதேசத்துக்குச் சொந்தமானதல்ல. இம்மண்டலத்தின் மொத்தப் பரப்பளவு 6,119,818 கி.மீ.² ஆகும். இம்மண்டலத்தில் ஆராய்ச்சி நிலையங்களில் இருக்கும் ஆய்வாளர்கள் தவிர வேறு குடிகள் கிடையாது. ஆஸ்திரேலிய சூழல், நீர் வள திணைக்களத்தின் ஒரு பகுதியான ஆஸ்திரேலிய அண்டார்க்டிக் பிரிவு மூலம் இது நிர்வகிக்கப்படுகிறது. மோசன், டேவிஸ், கேசி ஆகிய மூன்று நிரந்தர ஆய்வு மையங்கள் இங்குள்ளன.

## உபபிரிவுகள்
இப்பிரதேசம் மேற்கிலிருந்து கிழக்கு வரை ஒன்பது மாவட்டங்களாகப் பிரிக்கப்பட்டுள்ளன:

left|300px|thumb|1959 இல் வில்க்ஸ் அஞ்சல் அலுவலகம் திறக்கப்பட்டதையொட்டி வெளியிடப்பட்ட முதல் நாள் உறை
## வரலாறு
1841, ஜனவரி 9 இல் விக்டோரியா நிலம் முதன் முதலில் பிரித்தானியாவால் உரிமை கோரப்பட்டாது. பின்னர் 1930 இல் எண்டர்பை நிலத்தை பிரித்தானியா கோரியது. 1933 இல் 60° தெற்கே மற்றும் 160 கி - 45 கி பிரதேசம் பிரித்தானீய அரச ஆணையின் படி ஆஸ்திரேலியாவுக்குக் கொடுக்கப்பட்டது. 1947 இல் ஹேர்ட் தீவு மற்றும் மக்டொனால்ட் தீவுகள் பிரதேசத்தை பிரித்தானியா ஆஸ்திரேலியாவுக்கு வழங்கியது. 1954 பெப்ரவரி 13 இல் மோசன் நிலையம் என்ற முதலாவது ஆஸ்திரேலிய ஆய்வு நிலையம் அண்டார்க்டிக்காவில் அமைக்கப்பட்டது.

ஆஸ்திரேலியாவின் இந்த நிலங்களுக்கான உரிமை கோரலை ஐக்கிய இராச்சியம், நியூசிலாந்து, பிரான்ஸ், நோர்வே ஆகிய நாடுகள் அங்கீகரித்துள்ளன.

## மேற்கோள்கள்

## வெளி இணைப்புகள்
* ஆஸ்திரேலிய அண்டார்க்டிக் பிரிவு

பகுப்பு:ஆத்திரேலிய மாநிலங்களும் பிரதேசங்களும்
பகுப்பு:அண்டார்க்டிக்கா
கிலோபைட்டு

**கிலோபைட்டு** என்பது அனைத்துலக முறை அலகுகளின் கிலோ என்னும் முன்னொட்டை பைட்டு என்பதோடு சேர்ப்பதால் உருவானதாகும். இது கணினிகளின் தகவல் அளவு மற்றும் சேமிப்பளவைக் குறிப்பதற்காகப் பயன்படுகின்றது. பொதுவா 1000 அல்லது 1024 என்றவாறு கையாளப்படுகின்றது.

பொதுவாக் கணினிகளில் அடி இரண்டில் உள்ள எண்களே பாவிக்கப்படுவதால் 210 = 1024 ≈ 1000 என்றவாறு எண்ணளவாகக் கருதப்படுகின்றது. எனினும் 1024 ஐயும் 1000 ஐயும் வேறு வேறாக இனம் காண்பதற்காக பொதுவாக 1024 ஐ K (பெரிய எழுத்துக்களிலும்) 1000 ஐச் சிறிய எழுத்துக்களிலும் கையாள்கின்றனர். (K என்பது கெல்வினைக் குறித்தாலும் கூட).

பகுப்பு:தகவற்தொழினுட்ப அலகுகள்
பிரித்தானிய அந்தாட்டிக்கா ஆள்புலம்

**பிரித்தானிய அந்தாட்டிக்கா ஆள்புலம்** (*British Antarctic Territory*) என்பது ஐக்கிய இராச்சியத்தால் கோரப்படும் அந்தாட்டிக்காவின்  ஒரு பகுதியாகும். இது ஒரு பிரித்தானிய கடல்கடந்த ஆட்சிப் பகுதியாகும். இது தென் அகலாங்கு 60°க்கு குறைவனதும் மேற்கு நெட்டாங்குகள் 20°க்கும் 80°க்குமிடைப்பட்ட பகுதியாகும். ஐக்கிய இராச்சியம் முதன்முதலாக 1908 ஆம் ஆண்டு முதன் முதாலாக இப்பகுதிக்கு உரிமக் கோரியது எனினும் இம்மண்டலம்  மார்ச் 3, 1962 அன்றே அமைக்கப்பட்டது. 1962 ஆம் ஆண்டுக்கு முன்னர் இம்மண்டலத்தின் பகுதிகள் மூன்று சார்புப் பகுதிகளினால் நிர்வகிக்கப்பட்டது. இம்மண்டலத்தின் சில பகுதிகளை ஆர்ஜென்டீனா சிலி ஆகிய நாடுகளும் உரிமை கோருகின்றன. இம்மண்டலத்தில் பிரித்தானிய அண்டாடிக்கா ஆய்வு நிறுவனத்தின் ஊழியர்கள் மாத்திரமே வசிக்கின்றனர்.

## மேற்கோள்கள்

## வெளி இணைப்புகள்
* UK Foreign Office homepage
* British Antarctic Survey 


பகுப்பு:அண்டார்க்டிக்கா
அந்தாட்டிக்கா
பிரித்தானிய இந்தியக் கரைகடந்த ஆள்புலம்

**பிரித்தானிய இந்தியப் பெருங்கடல் மண்டலம்** (ஆங்கிலம்:British Indian Ocean Territory) இந்தியப் பெருங்கடலில் அமைந்துள்ள ஐக்கிய இராச்சியத்தின் பிரித்தானிய கடல்கடந்த ஆட்சிப் பகுதியாகும். இது இந்தோனேசியாவுக்கும் ஆபிரிக்காவுக்குமிடையே அமைந்துள்ளது. இம்மண்டலம் சாகோஸ் தீவுக்கூட்டத்தின் 6 பவளத்தீவுகளைக் கொண்டதாகும். இங்கு காணப்படும் பெரிய தீவான தியேகோ கார்சியாவில் ஐக்கிய இராச்சியமும்,  ஐக்கிய அமெரிக்க நாடுகளும் இணைந்து நடத்தும் இராணுவத் தளம் அமைந்துள்ளது.

## புலப்பெயர்வு முகாம்
இங்கு தியகோ கார்சியாத் தீவிலுள்ள தண்டர் கௌ அகதி முகாமில் பல நூற்றுக் கணக்கான இலங்கைத் தமிழர்கள் அகதிகளாக இருக்கின்றனர். தண்டர் கௌ அகதி முகாம் 12 சதுர மைல் பரப்பளவுள்ளது. அகதி முகாமுக்கு வெளியே ஒரு திருமனையும் ஒரு தேவாலயமும் ஒரு கோவிலும் இருக்கின்றன. இங்குள்ள பிள்ளைகளுக்கு இலங்கைத் தமிழ்ப் பாடத்திட்டத்திற் கல்வி கற்பிக்கப்படுகிறது. அப்பாடசாலை முகாமுக்கு வெளியே திருமனையில் இயங்குகிறது. தமிழ் மொழி மூல ஆசிரியர்களும் உளவியலாளர்களும் மருத்துவர்களும் ஒரு நீதிமன்றமும் கூட இங்கிருக்கின்றன.

## மேற்கோள்கள்

பகுப்பு:பிரித்தானிய கடல்கடந்த மண்டலங்கள்
பகுப்பு:தெற்காசிய நாடுகள்
பகுப்பு:சாகோஸ் தீவுக்கூட்டம்
இடைநிலையளவு

கணிதம் மற்றும் புள்ளியியலில், இராசிகளின் **இடைநிலையளவு** அல்லது **இடையம்**(*median*) என்பது இராசிகளை ஏறு அல்லது இறங்கு வரிசையில் வரிசைப்படுத்தினால் நடுவில் உள்ள இராசியைக் குறிக்கும். இராசிகளின் எண்ணிக்கை ஒற்றையாக இருந்தால், நடுவில் உள்ள இராசி இடைநிலையளவாக அமையும். இராசிகளின் எண்ணிக்கை இரட்டையாக இருந்தால், நடுவில் உள்ள இரண்டு இராசிகளின் கூட்டுச்சராசரி இடைநிலையளவாக அமையும். எடுத்துக்கொள்ளப்பட்ட தரவின் உயர்பாதியைக் கீழ்பாதியிலிருந்து பிரிக்கும் மதிப்பாக இடைநிலையளவு இருக்கும்.

## இடைநிலையளவு காணல்
இடைநிலையளவு காண வேண்டிய தரவு சீர்படா தரவாகவோ அல்லது தொகுக்கப்பட்டத் தரவாகவோ அமையும்.

## சீர்படா தரவு
ஒரு முடிவுறு சீர்படா தரவின் (raw data) இடைநிலையளவைப் பின்வருமாறு காணலாம்:

தரவிலுள்ள மதிப்புகளின்  எண்ணிக்கை  N எனில் அவற்றை ஏறு அல்லது இறங்கு வரிசையில் எழுத,

இடைநிலையளவு = (N/2) + 1 ஆவது உறுப்பு (N ஒற்றை எண்) 
:::::::= (N/2), (N/2) + 1 ஆவது உறுப்புகளின் கூட்டுச்சராசரி (N இரட்டை எண்)

எடுத்துக்காட்டு:

தரவு: 4, 8, 1, 6, 10 எனில் ஏறுவரிசையில் எழுத,
:1, 4, **6**, 8, 10
மொத்த உறுப்புகளின் எண்ணிக்கை 5, ஒற்றை எண்ணாக உள்ளது.

:இடைநிலையளவு = **6** (மூன்றாவது உறுப்பு)

தரவு: 3, 5, 1, 11, 23, 7, 13, 19 எனில் ஏறுவரிசையில் எழுத,
:1, 3, 5, **7, 11,** 13, 19, 23
மொத்த உறுப்புகளின் எண்ணிக்கை 8, இரட்டை எண்ணாக உள்ளது.

:இடைநிலையளவு = **(7 + 11)/2 = 9** (நான்காவது மற்றும் ஐந்தாவது உறுப்புகளின் சராசரி)

## தொகுக்கப்பட்ட தரவு

தொகுக்கப்பட்ட தரவு (grouped data) நிகழ்வெண் அட்டவணை வடிவில் (தொடர் நிகழ்வெண் பரவல்) தரப்பட்டிருந்தால் அதன் இடைநிலையளவைப் பின்வரும் வாய்ப்பாட்டினைப் பயன்படுத்திக் காணலாம்:

::இடைநிலையளவு =  l + \frac{\frac{N}{2} - m}{f}\times c 

:  l  = இடைநிலையளவுப் பிரிவின் கீழ்வரம்பு
: m  = இடைநிலையளவுப் பிரிவின் சற்றே முந்திய குவிவு நிகழ்வெண்
: f  = இடைநிலையளவுப் பிரிவின் நிகழ்வெண் 
: N  = நிகழ்வெண்களின் கூடுதல்
: c  = பிரிவின் நீளம்

## ஆதாரங்கள்
*வணிகக் கணிதம், மேல் நிலை - முதலாம் ஆண்டு, தமிழ் நாட்டுப் பாடநூல் கழகம், சென்னை  பக்கம்-298, 301.
## வெளி இணைப்புகள்
* Weisstein, Eric W. "Median." From MathWorld—A Wolfram Web Resource. http://mathworld.wolfram.com/Median.html

பகுப்பு:சராசரிகள்
பப்கெம்

PubChem logo|right|thumb

**பப்கெம்** (Pubchem) என்பது வேதியியல் பொருட்களுக்கான ஒரு தரவுக்களம். இத்தரவுக் களத்தையும் முறைகளையும் ஐக்கிய அமெரிக்க நாடுகளின் நாடளாவிய உயிரியதொழில்நுட்பத் தகவல்கள் மையம் (National Center for Biotechnology Information, (NCBI) என்னும் நிறுவனம் பராமரிக்கின்றது. இந்நிறுவனம் தேசிய நல கழகம், ஐக்கிய அமெரிக்கா நிறுவனத்தின் (National Institutes of Health) கீழ் இயங்கும் அமெரிக்க தேசிய மருத்துவ நூலகம் என்னும் நிறுவத்தின் ஓர் உறுப்பாகும். பப்கெம் தரவுக்களத்தில் இருந்து மில்லியன் கணக்கான வேதியியல் பொருள்களைப் பற்றிய தரவுகளை இலவசமாக இணையவழி பெற இயலும். பப்கெம் (PubChem) தரவுத்தளத்தில் 1000 அணுக்களுக்கு குறைவாக உள்ள மூலக்கூறுகளும், 1000 வேதியியல் பிணைப்புகளுக்கும் குறைவாக உள்ள வேதியியல் பொருள்களைப் பற்றிய உள்ளன. தற்பொழுது 80 வேதியியல் நிறுவனங்கள் பப்கெம்முக்குத் தரவுகளை நல்குகின்றது. 15.7 மில்லியன் வேதியியல் சேர்மங்களைப் பற்றிய செய்துகள் தற்பொழுது உள்ளன. துல்லியமான எண்னை இணைய வழி http://www.ncbi.nlm.nih.gov/entrez/query.fcgi?CMD=search&DB=pccompound&term=all%5Bfilt%5D பார்க்கலாம்]. பலவகையான முறைகளில் தேவையான வேதியியல் பொருளைத் தேடும் வசதியும் உள்ளது.

## மேற்கோள்கள்

பகுப்பு:வேதியியல் தரவுத்தளங்கள்
பகுப்பு:உயிரியத் தரவுத்தளங்கள்
அவெஸ்தான் மொழி

**அவெஸ்தான் மொழி**, கிழக்கத்திய பழைய ஈரானிய மொழியாகும். ஸோரோவாஸ்த்திரிய சமய நூல்களும் (அவெஸ்தாக்கள்), சுலோகங்களும் இம் மொழியிலேயே எழுதப்பட்டன. இம் மொழி இந்திய-ஐரோப்பிய மொழிக் குடும்பத்தின், இந்திய-ஈரானியத் துணைக் குழுவைச் சேர்ந்தது. அவெஸ்தான், பழைய பாரசீக மொழியைப்போல் மிகப் பழைய ஈரானிய மொழிகளுள் ஒன்று. அவெஸ்தான் மொழியை அவெஸ்தான் எழுத்துக்களுடன் இணைத்துக் குழம்பக் கூடாது. அவெஸ்தான் எழுத்துக்கள் பிற்பட்ட காலத்தவை.

அவெஸ்தாக்களில் காணும் இம்மொழி இரண்டு வடிவங்களாக உள்ளது:

# பழைய அவெஸ்தான்: இது அவெஸ்தாவின் பழைய பகுதிகளை ஆக்கப் பயன்பட்ட மொழியாகும். இது, எட்டு வேற்றுமை வடிவங்களையும், பெருமளவு வேறுபாட்டு வடிவங்களைக் காட்டும் பெயர்ச்சொல் முறைமையையும் கொண்ட சிக்கலான இலக்கணத்தைக் கொண்டது. இது வேதகாலச் சமஸ்கிருதத்துக்கு நெருங்கியது ஆகும். 
# இளைய அவெஸ்தான்: அவெஸ்தாவின் பெரும்பகுதி இளைய அவெஸ்தானிலேயே உள்ளது. இளைய அவெஸ்தானும் இரண்டு வகைகளாக உள்ளது. முதலாவது *மூல இளைய அவெஸ்தான் (Original Young Avestan)* என்றும் மற்றது *செயற்கை இளைய அவெஸ்தான்* என்றும் குறிப்பிடப்படுகின்றது. முதல்வகை பழைய அவெஸ்தானிலிருந்து இயல்பாக வளர்ச்சியடைந்தது எனப்படுகின்றது. இது கி.மு எட்டாம் நூற்றாண்டு வரை பேச்சு மொழியாக இருந்தது என்றும் கூறப்படுகின்றது. இரண்டாவது வகை, என்றுமே பேச்சு மொழியாக இருந்ததில்லை, ஆனால் சமய நூல்களை இயற்றுவதற்காக, சமயக் குருமாரால் பிற்காலத்தில் பயன்படுத்தப்பட்ட ஒரு மொழியாகும்.

## மேற்கோள்கள்

பகுப்பு:ஈரானிய மொழிகள்
மராந்தாசியே

**மராந்தாசியே** ஒரு பூக்கும் தாவரக் குடும்பம் ஆகும். இது இதன் பெரிய மாச்சத்து உள்ள கிழங்குகளுக்காகப் பெயர் பெற்றது. அண்மைக்கால ஆய்வுகளிலிருந்து இது ஆபிரிக்காவில் இருந்து தோன்றியதாகத் தெரிகிறது. எனினும், ஆபிரிக்கா இதன் பரம்பலின் மையப் பகுதியில் இல்லை. இக் குடும்பத்திலுள்ள பெரிதும் அறியப்பட்ட இனம் அரோரூட் *(மராந்தா அருண்டினேசியே)* ஆகும். கரிபியப் பகுதியைச் சேர்ந்த இத் தாவரம், இதன், இலகுவில் சமிபாடடையக் கூடிய மாப்பொருளுக்காகப் பயிரிடப்படுகின்றது. கரிபியனின் சில பகுதிகள், ஆஸ்திரலேசியா, கீழ்-சஹார ஆபிரிக்கா ஆகிய பகுதிகள் இது பயிரிடப்படும் சில இடங்களாகும்.

## மேற்கோள்கள்

பகுப்பு:தாவரங்கள்
பகுப்பு:தாவரவியல் பெயருடையக் கட்டுரைகள்
லியோனிடு ஹுர்விக்ஸ்

**லியோனிடு ஹுர்விக்ஸ்** (*Leonid Hurwicz*, ஆகஸ்ட் 21, 1917 - ஜூன் 24, 2008) ஒரு புகழ்பெற்ற பொருளியல் அறிஞர். இவர் 2007 ஆம் ஆண்டிற்கான பொருளியல் நோபல் பரிசை பேராசிரியர் எரிக் மாஸ்க்கின், பேராசிரியர் ரோஜர் மையெர்சன் ஆகியோருடன் சேர்ந்து வென்றார். பேராசிரியர் ஹூர்விக்ஸ் மின்னெசோட்டா பல்கலைக்கழகத்தில் பேராசிரியராக இருந்து ஓய்வு பெற்றவர். நோபல் பரிசு பெற்றவர்களிலேயே அகவை அதிகம் உள்ளவர் இவர்தான். தனது 90 ஆவது அகவையில் நோப்ல பரிசு பெற்றுள்ளார்.

இவர் பொருளியல், அரசியலறிவியல், குமுக அறிவியல் (சமூக அறிவியல்) ஆகிய துறைகளில் பயன்படும் முடிவுக்கேற்ற திட்டவகுதி (மெக்கானிசம் டிசைன்) என்னும் கருத்தை முன்வைத்தவர் என்றும், கேம் தியரி என்னும் மிகைமப் பகிர்வுக் கொள்கையை பொருளியலில்  பயன்படுத்திய முன்னோடி என்றும் கருதப்படுகின்றார்.  இவருடைய கருத்தை எரிக் மாஸ்க்கின், ரோஜர் மையெர்சன் ஆகியோர் இன்னும் வலுவூட்டி, நடைமுறைச் சந்தைச் சூழல்களுக்கும் பயனாகும்படி வளர்த்தெடுத்தனர்.

## வாழ்க்கை வரலாறு
ஹூர்விக்ஸ் (Hurwicz) 1917ல் முதல் உலகப் போர் நிகழ்ந்த காலத்தில் போலந்தில் யூதக் குடும்பத்தில் பிறந்தார். பிறந்தபின் ரஷ்யாவுக்குக் குடிபெயர்ந்து சென்று பின்னர் மீண்டும் போலந்தில் வார்சா நகரத்திற்குத் திரும்ப நேர்ந்தது. 1938ல் வார்சா பல்கலைக்கழகத்தில் LL.M பட்டம் பெற்றார். 1939ல் இலண்டன் பொருளியல் கல்லூரியில் படித்து பின்னர் ஜெனிவா நகரத்திற்கு சென்றார். இரண்டாவது உலகப்போர் துவங்கிய பின்னர், அவர் போர்த்துகலுக்குச் சென்றார். பின்னர் ஐக்கிய அமெரிக்க நாடுகளுக்குச் செல்ல நேந்தது. அங்கு ஹார்வர்டு பல்கலைகழகத்திலும்  சிக்காகோ பல்கலைக்கழகத்திலும் படிப்பைத் தொடர்ந்தார்.

## மேற்கோள்கள்


பகுப்பு:நோபல் பொருளியற் பரிசு பெற்றவர்கள்
பகுப்பு:அமெரிக்கப் பொருளியலாளர்கள்
பகுப்பு:1917 பிறப்புகள்
பகுப்பு:2008 இறப்புகள்
பகுப்பு:நோபல் பரிசு பெற்ற அமெரிக்கர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:சிக்காகோ பல்கலைக்கழக முன்னாள் மாணவர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
எரிக் மாஸ்க்கின்

[thumb|right|200px|[2007 ஆம் ஆண்டு பொருளியலுக்கான நோபல் பரிசு பெற்ற மூவருள் ஒருவரான **எரிக் மாஸ்க்கின்**]]

**எரிக் ஸ்டார்க் மாஸ்க்கின்** (Eric Stark Maskin) (பிறப்பு: திசம்பர் 12, 1950, நியூ யார்க் நகரம், ஐக்கிய அமெரிக்க நாடுகள்) 2007 ஆம் ஆண்டிற்கான பொருளியல் நோபல் பரிசை லியோனிடு ஹுர்விக்ஸ், ரோஜர் மையெர்சன் ஆகிய இருவருடன் சேர்ந்து வென்றார். மெக்கானிசம் டிசைன் அல்லது முடிவுக்கேற்ற திட்டவகுதி என்னும் கொள்கைக்கு அடித்தளம் அமைத்து வழிகோலியவர்கள் என்பதால் இவருக்கு நோபல் பரிசு அளிக்கப்பட்டது.("for having laid the foundations of mechanism design theory.")

## வாழ்க்கை வரலாறு
மார்ஸ்க்கின் 1950ல் ஒரு யூதக் குடும்பத்தில் பிறந்தார். இவர் ஹார்வர்டு பல்கலைக்கழகத்தில் ஏ. பி. பட்டமும், முனைவர் ஆய்வுப்பட்டமும் (பி.ஹெச்.டி, Ph.D) பெற்றார். பின்னர் 1976ல் கேம்பிரிட்ஜ் பல்கலைக்கழகத்தில் ஆய்வுனராகச் சென்றார். தற்பொழுது பிரின்ஸ்ட்டனில் உள்ள இன்ஸ்ட்டிட்யூட் ஃவார் அட்வான்ஸ்டு ஸ்டடி (உயர்கல்விக்கான கல்லூரி) என்னும் கல்லூரியில் குமுக அறிவியல் துறையில் ஆல்பர்ட் ஓ ஹிர்ஷ்மன் பேராசிரியராக உள்ளார்.

## மேற்கோள்கள்

பகுப்பு:நோபல் பொருளியற் பரிசு பெற்றவர்கள்
பகுப்பு:அமெரிக்கப் பொருளியலாளர்கள்
பகுப்பு:1950 பிறப்புகள்
பகுப்பு:வாழும் மக்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
சிறிய அண்டிலிசு

thumb|right|245px|சிறிய அண்டிலிசின் அமைவிடப் படம் (பச்சை)

**சிறிய அண்டிலுசு** அல்லது கரிபீஸ் 
அண்டிலுசுவின் ஒரு பகுதியாகும். சிறிய அண்டிலிசு, பெரிய அண்டிலிசு, பகாமாசு என்பவை கூட்டாக மேற்கிந்தியத் தீவுகளை ஆக்குகினறன. சிறிய அண்டிலிசில் காணப்படும் தீவுகள் நீண்ட எரிமலை வில்லை ஆக்குகின்றன, இவற்றுள் பெரும்பாலான தீவுகள் கரிபியக் கடலின் கிழக்கு எல்லையில் அட்லாண்டிக் பெருங்கடலுடானான மேற்கு எல்லையில் அமைந்துள்ளன. சிலத் தீவுகள் தென் அமெரிக்காவிற்கு சற்றே வடக்கே அமைந்துள்ளன. சிறிய அண்டிலுசு கரிபிய புவியோட்டை ஒத்துப் போகின்றது இத்தீவுகளில் பெரும்பான்மையானவை ஒன்று அல்லது ஒன்றுக்க்கு மேற்பட்ட புவியோடுகள் கரிபிய புவியோட்டுக்கு கீழாக நகர்வதன் மூலம் உருவாக்கப் பட்டவையாகும்.

## பிராந்திய பெயரீடுகள்

சிறிய அண்டிலிசின் தீவுக் கூட்டங்கள் தெற்கே காணப்படும் காற்றுமுகத் தீவுகள் மற்றும் வடக்கே காணப்படும் காற்றெதிர்த் தீவுகள் என இரண்டு முக்கிய குழுக்களாக பிரிக்கப்படுகின்றன. ஐரோப்பாவிலிருந்து பருவக்காற்றுகளின் உதவியுடன் இங்கு வந்த ஆரம்ப கப்பல்கள் காற்றெதிர் தீவுகளை விட அதிகமாக காற்றுமுகத் தீவுகளை அடைந்தமை இப்பெயரீடுகளுக்க்கு காரணமாக அமைந்தது. வெனிசூலாவின் கரையருகே காணப்படும் தீவுகள், காற்றெதிர் தீவுகளில் காணப்படும் ஒரு தீவு என இரண்டாகப் பிர்க்கப்பட்டுள்ள நெதர்லாந்து அண்டிலுசும் சிறிய அண்டிலிசின் ஒரு பகுதியாகும்.

## தீவுகள்

முக்கியத் தீவுகள்:

காற்றெதிர்த் தீவுகள்:

* அமெரிக்க வெர்ஜின் தீவுகள்:
செயிண்ட் தாமஸ், செயிண்ட் தாமஸ்,செயிண்ட் ஜான், செயிண்ட் க்ரோக்ஸ். 

* பிரித்தானிய வெர்ஜின் தீவுகள்: டொர்டோலா, வெர்ஜின் கோர்டஅனேகாடா, ஜோஸ்ட் வான் டைக்
* அங்கியுலா (ஐக்கிய இராச்சியம்)
* செயிண்ட் மார்ட்டின் அல்லது செயிண்ட் மார்ட்டின் (பிரான்ஸ் / நெதர்லாந்து அண்டிலிசு).
* செயிண்ட். பர்த்தெலெமி (பிரான்ஸ்)
* சேபா (நெதர்லாந்து)
* சின்டு யுசுடாசியசு (நெத.)
* செயிண்ட் கிட்சு
* நெவிசு
* பர்புடா
* அண்டிக்குவா
* ரெடொன்டா
* மொண்சுராட் (ஐ.இ.)
* குவாதலூப்பே (பிரா.)
* லா டெசிரடெ  (பிரா.)
* லெஸ் செயிண்டெஸ் (பிரா.)
* மேரி-கலன்டெ (பிரா.)
* டொமினிக்கா

காற்றுமுகத் தீவுகள்:

* மார்டீனிக் (பிரா.)
* செயிண்ட். லூசியா
* பார்படோஸ்
* செயின்ட் வின்சென்ட் (தீவு)
* கிரெனேடின்ஸ்
* கிரெனடா
* டிரினிடாட் மற்றும் டொபாகோ

காற்றெதிர் அண்டிலிசு – வெனிசுவேலாக் கரைக்கு வடக்கேயுள்ள தீவுகள் (மேற்கிலிருந்து கிழக்காக):

* அருபா (நெத.)
* குராசோ (நெத.)
* பொனெய்ர் (நெத.)
* வெனிசுலா தீவுக்கூட்டம்

## மேற்கோள்கள்






* Rogonzinski, Jan. *A Brief History of the Caribbean.* New York: Facts on File, 1992.

*
பகுப்பு:அத்திலாந்திக்குப் பெருங்கடல் தீவுகள்
பகுப்பு:கரிபியன் தீவுகள்
கோன்ஸ்கோவோலா

**கோன்ஸ்கோவோலா** என்பது போலந்து நாட்டின் தென்பகுதியில் பாயும் குரோவ்க்கா ஆற்றங்கரையில் புலாவி, லூபிலின் ஆகிய இரு நகரங்களுக்கு இடையே அமைந்துள்ள ஓர் ஊர். இவ் ஊரில் 2004 ஆம் ஆண்டுக் கணக்கெடுப்பின் படி 2188 மக்கள் வாழ்கிறார்கள். இவ் ஊரின் பெயரில் உள்ள வோலா (Wola) என்பது ஊர், சிற்றூர் என்னும் பொருள் கொண்டது. ஊர்ப்பெயரை நேரடியாக மொழிபெயர்த்தால் குதிரையின் விருப்பம் அல்லது குதிரையின் உள்ள உறுதி என்று பொருள்படுமாம். *யான் கொனினா* அல்லது *யான் கோனிஸ்கி* (Jan Koniński) என்னும் ஒருவருக்குச் சொந்தமான ஊர் (வோலா) என்பதால் கோன்ஸ்கோவோலா எனப் பெயர் பெற்றது என்றும் கூறுவர். இவ்வூரின் பெயர் 1442ல் பதிவாகியுள்ளது. முன்னர் இவ்வூரின் பெயர் விட்டோவ்ஸ்கா வோலா என்பதாகும்.

ஹென்றிக் சியென்க்கீவிக்ஸ், என்னும் நோபல் பரிசு பெற்ற போலந்து எழுத்தாளர் தன்னுடைய "நெருப்புடனும் வாளுடனும்" (With Fire and Sword) என்னும் வரலாற்றுப் புதினத்தில் இவ்வூரைப்பற்றி ஒரு குறிப்பு தந்துள்ளார்.

## வெளி இணைப்புகள்
* சோபிட்டோர் (Sobibor) வலைத்தளத்தில் போக்குவரத்துப் பட்டியலில்
* கோன்ஸ்கோவோலா - போர்க்கால ஒளிப்படங்கள் 
* கோன்ஸ்கோவோலா வரலாறு 

பகுப்பு:போலந்தின் நகரங்கள்
உலக வறுமை ஒழிப்பு நாள்

**உலக வறுமை ஒழிப்பு நாள்** (*International Day for the Eradication of Poverty*) ஒவ்வோர் ஆண்டும் அக்டோபர் 17 ஆம் நாள் உலகமுழுவதும் கடைப்பிடிக்கப்படுகிறது. உலகளாவிய ரீதியில் வறுமை தொடர்பான விழிப்புணர்வை ஏற்படுத்தி பசிப்பிணியில் இருந்து மக்களை விடுவிப்பதற்காக ஐக்கிய நாடுகள் அமைப்பு 1992 ஆம் ஆண்டு வறுமை ஒழிப்பு நாளை அதிகாரபூர்வமாக ஏற்றுக்கொண்டது.

உலகில் வறுமை நிலை காரணமாக பாதிக்கப்பட்டுள்ள மக்களுக்கு உதவ வேண்டியதன் அவசியம் குறித்து அனைத்து தரப்பினரின் கவனத்தை ஈர்க்கும் நோக்கத்துடன் வறுமை ஒழிப்பு தினத்தில் பல்வேறு வேலைத் திட்டங்கள் மேற்கொள்ளப்பட்டு வருகின்றன. இந்நாள் 1987 ஆம் ஆண்டு முதன் முதலாக பிரான்சின் பாரிஸ் நகரில் கடைப்பிடிக்கப்பட்டது. பசி, வறுமை, வன்முறை, பயம் என்பவற்றுக் பழியானோரை கௌரவிக்கும் வைகையில் 100,000 மக்கள் டொர்கேட்ரோவின் மனித உரிமைகள் மற்றும் விடுதலை சதுக்கத்தில் ஒன்றுகூடினார்கள்.

## மேலும் பார்க்க
* வறுமை நிலை

## வெளியிணைப்புகள்
* உலக வறுமை ஒழிப்பு தினம் இன்று, தினகரன், அக்டோபர் 17, 2009
* *"International Day for the Eradication of Poverty"*, Dag Hammarskjöld Library https://archive.today/20121228085429/www.un.org/Depts/dhl/poverty/
* *"Social Perspective on Development Branch"*, United Nations Department of economic and social affairs http://www.un.org/esa/socdev/social/
* *"October 17, World Day to Overcome Extreme Poverty"*, oct17.org http://www.oct17.org/en 
* *"International Movement ATD Fourth World"*http://www.atd-fourthworld.org/en.html
* *"UN Day for Eradication of Poverty - Oct 17"*, Caritas New Zealand http://www.caritas.org.nz/

பகுப்பு:வறுமை
பகுப்பு:அக்டோபர் சிறப்பு நாட்கள்
அலாஸ்கா நாள்

**அலாஸ்கா நாள்** ஐக்கிய அமெரிக்காவின் மாநிலமான அலாஸ்காவில் அக்டோபர் 18 ஆம் நாள் கடைப்பிடிக்கப்படும் சட்டரீதியான விடுமுறை நாளாகும். இது அலாஸ்காவை ஐக்கிய அமெரிக்கா விலை கொடுத்து வாங்கியதைத் தொடர்ந்து, அக்டோபர் 18, 1867 இல் இரசியாவிடமிருந்து  ஐக்கிய அமெரிக்காவுக்கு ஆட்சி மாறிய  நாளைக் குறிக்கிறது. 
அலாஸ்கா நாள் மாநிலம் முழுவதும் கடைப்பிடிக்கப்படுகிறது. எனினும் முக்கிய கொண்டாட்டங்கள் சித்கா நகரில் மட்டுமே நடைபெறுகின்றன.

## மேற்கோள்கள்

பகுப்பு:அக்டோபர் சிறப்பு நாட்கள்
பகுப்பு:அலாஸ்கா
ஆன் என்ரைட்

**<big>ஆன் என்ரைட்</big>** (Anne Enright) (பிறப்பு: 1962 , டப்லின் அயர்லாந்து) அயர்லாந்தைச் சேர்ந்த பெண் எழுத்தாளர். இவர் 2007 ஆம் ஆண்டிற்கான புக்கர் பரிசை வென்றா.  இவர் பல கட்டுரைகளும், குறுங் கதைகளும், நான்கு புதினங்களும் ஒரு புதினமல்லாப் பொதுநூலும் எழுதியுள்ளார்.

ஆன் என்ரைட் கனடாவில் உள்ள பிரித்தானிய கொலம்பியா மாநிலத்தில் விக்டோரியாவில் உள்ள லெஸ்ட்டர் பியர்சன் யுனைட்டடு வோர்ல்டு காலேஜ் ஆவ் தெ பசிபிக் கல்வி நிறுவனத்தில் படித்து, பின்னர் டப்லினில் உள்ள டிரினிட்டி காலேஜ் டப்லினில் படித்தார். அதன் பின், ஈஸ்ட் ஆங்கிலியா பல்கலைக்கழகத்தில் முதுகலை பட்டம் பெற்றார்.  இவருடைய ஆசிரியர்களாக *ஆஞ்செலா கார்ட்டர்*, *மால்க்கம் பிராட்பரி* இருந்தனர்  ஆறு ஆண்டுகளாக டப்லினில் ரேடியோ டைலிவிஸ் ஐரியான் என்னும் தொலைக்காட்சிப் பிரிவில் நிகழ்ச்சி தயாரிப்பாளராகவும் இயக்குநராகவும் இருந்தார் 1993 ஆம் ஆண்டுமுதல் முழுநேர எழுத்தாளராக பணியாற்றத் தொடங்கினார்.

இவருடைய எழுத்துக்களும் கட்டுரைகளும் பல புகழ்பெற்ற ஆங்கில இதழ்களில் வெளியாகியுள்ளன. அவற்றுள் த நியூ யார்க்கர் (The New Yorker), த பாரிஸ் ரிவ்யூ (The Paris Review), மற்றும் கிராண்ட்டா (Granta) ஆகியன அடங்கும். இவை பின்னர் த போர்ட்டபில் வர்ஜின் என்னும் தொகுப்பாக 1991 ல் வெளியாகியது. இது ஐரிஷ் இலக்கியத்திற்கான ரூனி பரிசைப் பெற்றது  இவருடைய புதினங்கள்: *த விக் மை பாதர் வோர்* (*என் தந்தை அணிந்த பொய்முடி*, The Wig My Father Wore), *வாட் ஆர் யூ லைக்* (*நீ எப்படிப் பட்டவன்(/ள்)?*, What Are You Like?) , *த பிளஷர் ஆவ் எலிசா லிஞ்ச்* (*எலிசா லிஞ்ச்சின் இனபம்,* The Pleasure of Eliza Lynch), *த காதரிங்* (*கூட்டம்*, The Gathering) (2007) குறிப்பிடத்தக்கன. நீ எப்படிப்பட்டவன்(/ள்) என்னும் புதினம் ராயல் சொசைட்டி என்க்கோர் பரிசு பெற்றது. இவருடைய புதினமல்லா பொது நூல் 2005ல் எழுதிய தாய்மையைப் பற்றிய, "மேக்கிங் பேபீஸ்" (குழந்தைகள் ஆக்குதல்,  Making Babies) என்பதாகும்.

இவர் BBC ரேடியோ 4 க்கு வழக்கமாக பங்களிப்பவர். அக்டோபர் 16, 2007 ஆம் நாளன்று *த காதரிங்* (*கூட்டம்*) என்னும் புதினத்திற்காக மான் புக்கர் பரிசு பெற்றார். இப்பரிசின் மதிப்பு £50,000

இவருடைய கணவர் மார்ட்டின் மர்ஃவி என்னும் நடிகர். இவர் இரு குழந்தைகளுடன் விக்லோ மாவட்டத்தில் பிரே என்னும் ஊரில் வாழ்கிறார்.

## இவருடைய நூல்கள்
**The Portable Virgin* (1991)
**The Wig My Father Wore* (1995)
**What Are You Like?* (2000)
**The Pleasure of Eliza Lynch* (2002)
**Making Babies: Stumbling into Motherhood* (2004)
* *The Gathering*(20 07)

## மேற்கோள்கள்

## வெளி இணைப்புகள்
*October 2007 interview with Anne Enright in the ''Bray People''.
*2002 interview with Anne Enright in ''The Sunday Business Post''. 
*''Interview with Anne Enright'' at The Book Depository.

பகுப்பு:ஐரிய எழுத்தாளர்கள்
பகுப்பு:புக்கர் பரிசு பெற்றவர்கள்
பகுப்பு:1962 பிறப்புகள்
பகுப்பு:வாழும் மக்கள்
கடையிற் சுவாமிகள்

thumb|250px|right|கடையிற் சுவாமிகளின் உருவத்தைக் காண்பிக்கும் ஓவியம் ஒன்று.
thumb|200px|கடையிற் சுவாமிகளின் உருவ வரைபடத்தைக் கொண்டிருக்கும் நூலட்டை ஒன்று

**கடையிற் சுவாமிகள்** இலங்கையின் ஒரு சித்தராக கருதப்படுவதுடன், இலங்கையின் சித்தர் பரம்பரையின் ஆரம்பமாகவும் அறியப்படுகிறார். 
இவர் **ஆதிகடைநாதன்** என்ற பெயராலும் அறியப்படுகிறார்.

இந்தியாவிலிருந்து இலங்கைக்கு வந்த சித்தர்களில் இவர் முதலாமவராக குறிப்பிடப்படுகிறார்.

## வாழ்க்கை வரலாறு

இவர் தென்னிந்தியாவின் பெங்களூரில் ஒரு நீதிபதியாக கடமை புரிந்து வந்தார். கொலை வழக்கு ஒன்றில் குற்றவாளி கொலையாளிதான் என்று தீர்ப்பாகியது. யூரிகளும் குற்றவாளியைக் கொலையாளியே என்று தீர்ப்பளித்துவிட்டனர். நீதிபதியாக இருந்த இவருள்ளே தூக்குத் தண்டனை கொடுப்பதற்கு நான் யார் என்ற தத்துவ விசாரணை எழுந்தது. இந்த மனக் குழப்பங்கள் காரணமாக நீதிபதித் தொழிலைக் கைவிட்டு குரு ஒருவரிடம் சென்று ஆன்மீக வாழ்க்கையை ஆரம்பித்தார்.

இவருடைய தீட்சைப் பெயர் முத்தியானந்தர் என்பதாகும்.

## இலங்கைக்கு வருதல்

**வைரமுத்துச் செட்டியார்** என்ற யாழ்ப்பாணத்தைச் சேர்ந்த வணிகர் ஒருவரே முத்தியானந்தராக இருந்த கடையிற்சுவாமிகளை இலங்கைக்கு  வருமாறு 1860ம் ஆண்டளவில் அழைத்ததுடன் அவர் இலங்கை  வரவும் காரணமாக இருந்தார்.
கப்பல் ஒன்றின் மூலம் இலங்கையை வந்தடைந்த இவர் முதன்முதல் வந்திறங்கிய இடம் ஊர்காவற்றுறையாகும். அங்கிருந்து கால்நடையாக யாழ்ப்பாணம் நோக்கி வந்து மண்டை தீவில் குடியிருந்தார்.

யாழ்ப்பாணம் வந்த இச்சித்தர் தங்கியிருந்த இடம் **பெரிய கடை** ஆகும். இதன் காரணமாகவே **கடையிற் சுவாமிகள்** என்ற பெயர் இவருக்கு உருவானது.

## முக்கிய வாழ்க்கைக் குறிப்புகள்

* இவருக்கென்றொரு அடியார் கூட்டம் இருந்தது. அவர்களுக்கு பல்வேறு ஆலோசனைகளையும் ஆசிகளையும் இவர் வழங்கிவந்தார்.
* சாதி பேதம் பாராட்டாமல் இவர் செய்த நடவடிக்கைகள் சில இவருக்கெதிரான சிலரையும் உருவாக்கியது.
* இவரது அன்பர்கள் மாமிச, மது விருந்தளித்தாலும் அவற்றையும் இவர் உட்கொண்டிருக்கிறார். 
*இவருடைய நடவடிக்கைகள் மனநோயாளரின் நடவடிக்கைகளை ஒத்திருந்தமையால் காவல் துறையினர் இவரைப்பிடித்து கொழும்பு மனநல மருத்துவமனக்கு அனுப்புமுகமாக சிறையில் அடைத்து வைத்திருந்தனர்.  (மறுநாள் திறந்து பார்த்தபோது இவர் சிறையில் இருக்கவில்லை என்றொரு கதை இருக்கிறது)
*இறுதிக் காலத்தில் இவர் வண்ணார்பண்ணையைச் சேர்ந்த நீராவியடியில் வெளியில் எங்கும் செல்லாது வாழ்ந்து வந்தார்.

## வெளி இணைப்புகள்

*Kadai Swami of Jaffna, K. Ramachandran - 
*http://www.kataragama.org/sages/kadaiswa.htm 

பகுப்பு:சித்தர்கள்
பகுப்பு:சித்தரியல்
பகுப்பு:ஈழத்துச் சித்தர்கள்
ஆங்கிலிக்க ஒன்றியம்

**ஆங்கிலிக்க ஒன்றியம்** அல்லது **ஆங்கிலேய ஐக்கியம்** (Anglican Communion) என்பது உலகம் முழுவதுமுள்ள ஆங்கிலிக்க திருச்சபைகளின் சேர்க்கையாகும். இது உலகத்தில் மிகப்பெரிய மதத்தின் இரண்டாம் பெரிய மதப்பிரிவாகும். இங்கிலாந்து திருச்சபை மற்றும் அதன் தலைவர் கன்டபரி பேராயருடன் முழு ஒற்றுமையோடு இருக்கும் திருச்சபைகளின் ஒன்றியமாகும். ஆங்கிலிக்க திருச்சபைகளிற்கு பிராந்திய பேராயர்கள் தலைமையேற்கின்றனர். மாறாக நாடு, பிரதேச மட்டத்திலான முழு அதிகாரம் கொண்ட திருச்சபைகளே காணப்படுகின்றன.

77 மில்லியனுக்கும் மேலான பின்பற்றுனர்களைக் கொண்ட அங்கிலிக்க ஒன்றியம் உரோமன் கத்தோலிக்க திருச்சபை , கிழக்கு மரபுவழி திருச்சபைக்கு அடுத்தப்படியாக உலகின் மூன்றாவது பெரிய சமயப் பிரிவாகும்.

தமிழ் நாடு உட்பட தென் இந்திய மாநிலங்களும் இலங்கையும் ஒரு பிரிவாக தென்-இந்திய திருச்சபையின்கீழ் உள்ளன.

பகுப்பு:கிறித்தவப் பிரிவுகள்
பரமகுரு சுவாமிகள்

thumb|பரமகுரு - 1885 இல் **பரமகுரு சுவாமிகள்** ஈழத்துச் சித்தர்களுள் ஒருவராகக் கருதப்படுகிறார். இவர் **நிரஞ்சனானந்தர்** என்ற பெயராலும் அறியப்படுகிறார்.  தமிழ்நாட்டின் பிரபல துறவியாக இருந்த பிரேமானந்தா தன்னுடைய பாட்டியாரின் குருவாக இவரைக் குறிப்பிடுவதோடு http://www.sripremananda.org/english/e1_swami/e1b_lifestory/e1b_youth_002.htm தனது பிறப்பு குறித்து பரமகுரு தனது பாட்டிக்கு அக்காலத்திலேயே சொல்லிவிட்டதாகவும் குறிப்பிடுகிறார்.

## வாழ்க்கைக் குறிப்பு

இவர் இலங்கையின் நடு மலைநாட்டுப் பகுதியிலுள்ள ஒரு தோட்டத் தொழிலாளியின் மகனாகப் பிறந்தார். இளமையிலேயே துறவு மனப்பான்மை கொண்ட இவர், சிறுவயது முதலே தனிமையில் நாட்டம் கொண்டவர். மாத்தளையிலிருந்து திருக்கோணமலைக்குச் செல்லும் வீதியில் உள்ள காட்டுப்பகுதிகளில் மூன்றாண்டு காலம் வாழ்ந்திருப்பதாக அறியக்கிடைக்கிறது. கோவணமும் பச்சை நிறப்போர்வையும் அணிந்தவராக இவர் காணப்பட்டார் என்று கூறப்படுகிறது. 

இந்தியாவிற்கு அடிக்கடிச் சென்று வந்த இவர் இந்தியாவின் **கிடாரிப்பட்டி** என்ற இடத்தில் சிலகாலம் தவம் செய்துள்ளார் என்பதற்கு சான்றுகள் உள்ளதாகக் கூறப்படுகிறது. சுவாமி நிரஞ்சனானந்தர் என்ற பெயரும் இவருக்கு இந்தியாவிலேயே இடப்பட்டது. குழந்தைவேற் சுவாமிகளுக்கு அறிவுரை தருவதற்காக கடையிற் சுவாமிகள் இவரை கீரிமலைக்கு வரப்பண்ணியதாக கூறுவர். குழந்தைவேற் சுவாமிகள், பரமகுரு சுவாமிகளுக்கும் கடையிற் சுவாமிகளுக்கும் பணிவிடை செய்துவந்துள்ளார்.

மருதனார்மடம் பகுதியிலுள்ள பனங்காட்டில் இவர் தனியாக வசித்து வந்துள்ளார். அக்காலங்களில் பாசிப்பயற்றினை அவித்துக் கஞ்சியாகக் குடித்து வந்தார் என்று கூறப்படுகிறது. பரமகுரு சுவாமிகளின் பெயரால் காங்கேசன்துறையிலும் கீரிமலையிலும் மடங்கள் கட்டப்பட்டன. சேணிய தெருவில் இருந்த சின்னத்தம்பி என்பவரே இவ்விரு மடங்களையும் கட்டுவித்தவராவார். 

பரமகுரு சுவாமிகளின் சமாதி விழா 1904ம் ஆண்டில் மாத்தளையில் நடைபெற்றது. இவரது சமாதி அமைக்கும் பணிகளை சேர். அருணாசலம் முன்னின்று நிறைவேற்றியிருக்கிறார்.  

## வெளி இணைப்புகள்
* ஈழத்துச் சித்தர்கள் 

பகுப்பு:சித்தரியல்
பகுப்பு:ஈழத்துச் சித்தர்கள்